Αρύβαλλος

Ο αρύβαλλος (αρχ.: ἀρύβαλλος) ήταν ένα μικρό σφαιρικό δοχείο με στενό στόμιο, το οποίο χρησιμοποιούνταν στην αρχαία Ελλάδα."aryballos" in The New Encyclopaedia Britannica. Chicago: Encyclopaedia Britannica Inc., 15th edn., 1992, Vol. 1, p. 611. Η συνήθης χρήση του ήταν ως δοχείου που περιείχε αρώματα ή ελαιόλαδο και συχνά απεικονίζεται στη ζωγραφική αγγείων να χρησιμοποιείται από αθλητές κατά τη διάρκεια του μπάνιου τους. Στις αναπαραστάσεις αυτές, το δοχείο είναι μερικές φορές δεμένο στον καρπό του αθλητή ή κρέμεται από έναν ιμάντα στον τοίχο.

Το σχήμα του αρύβαλλου προήλθε από τις οινοχόες της Γεωμετρικής περιόδου του 9ου αιώνα π.Χ.. Κατά την πρωτοκορινθιακή περίοδο του 8ου αιώνα π.Χ., είχε καθιερωμένα χαρακτηριστικά ως προς το σχήμα του, από το σφαιροειδές προς το κωνοειδές, καταλήγοντας τελικά στο σφαιροειδές. Η χαρακτηριστική αυτή μορφή του έχει ένα ευρύ, επίπεδο στόμιο και μια μικρή λαβή.

Άλλες παραλλαγές έχουν καμπανόσχημα στόμια, μια επιπρόσθετη λαβή, ή/και μια επίπεδη βάση. Οι αγγειοπλάστες συνέχισαν να πειραματίζονται δημιουργικά με διάφορα σχήματα με τους αρύβαλλους, όπως φαίνεται και στην παρακάτω συλλογή.

Φωτογραφίες

Παραπομπές

Πηγές
 Aryballos - perseus.tufts.edu
 Aryballos - Classical Art Research Centre and the Beazley Archive, University of Oxford 

Κατηγορία:Αρχαιοελληνική κεραμική
Κατηγορία:Αρχαιοελληνική αγγειογραφία